AIŠKINAMASIS RAŠTAS

Molėtų rajono savivaldybės tarybos 2019 m. spalio 31 d. sprendimo Nr. B1-242 „Dėl Molėtų rajono savivaldybės būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo tikslas – pakeisti Molėtų rajono savivaldybės būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašą, patvirtintą Molėtų rajono savivaldybės tarybos 2019 m. spalio 31 d. sprendimu Nr. B1-242 „Dėl Molėtų rajono savivaldybės būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“.

1. Siūlomos teisinio reguliavimo nuostatos:

Šis aprašas nustato Molėtų rajono savivaldybės būsto nuomos ar išperkamosios būsto nuomos mokesčių dalies kompensacijų mokėjimo, sustabdymo, nutraukimo ir permokėtų kompensacijų grąžinimo tvarką.

1. Laukiami rezultatai:

Pakeistas tvarkos aprašas bus suderintas su pasikeitusiomis Lietuvos Respublikos paramos būstui įsigyti ar išsinuomoti įstatymo (toliau – Įstatymas) nuostatomis.

1. Lėšų poreikis ir jų šaltiniai

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

2024 m. sausio 2 d. įsigaliojo Lietuvos Respublikos paramos būstui įsigyti ar išsinuomoti įstatymo Nr. XII-1215 10, 17, 18 ir 19 straipsnių pakeitimo įstatymas, pagal kurį keičiasi būsto nuomos ar išperkamosios būsto nuomos mokesčio dalies kompensacijos dydžio nustatymas ir apskaičiavimas, sąlygos, kada būsto nuomos ar išperkamosios būsto nuomos mokesčio dalies kompensacijos mokėjimas nutraukiamas.

Pagal naująją Įstatymo 10 str. 1 d. 3 p. redakciją būsto nuomos mokesčio dalies kompensacijos nebebus mokamos asmenims ar šeimoms, kurie:

* išsinuomojo būstą, priklausantį jų ar jų šeimos narių artimiesiems giminaičiams (tėvams, vaikams, seneliams, vaikaičiams, broliams, seserims);
* išsinuomojo švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius;
* išsinuomojo būstą, kurio metinė nuomos kaina viršija 60 proc. asmens ar šeimos metinių pajamų;
* kurių 40 proc. pajamų dalis per mėnesį lygi arba didesnė už nuomos kainą (pagal naująją Įstatymo 18 str. 2 d. redakciją).

Tvarkos aprašo pakeitimas rengiamas siekiant jį suderinti su pasikeitusiomis Įstatymo nuostatomis.